కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
గెలిచినా.. చెపాక్ పిచ్‌పై పెదవి విరిచిన ధోని..!
చెపాక్ పిచ్‌ స్పందించిన తీరుతో ఆశ్చర్యపోయా. చెన్నై టీమ్‌ ఇటీవల ఈ పిచ్‌పైనే ప్రాక్టీస్ మ్యాచ్ కూడా ఆడింది. వాస్తవానికి ఇది భారీ స్కోరు నమోదవ్వాల్సిన మ్యాచ్. కానీ.. పిచ్‌ బాగా నెమ్మదించింది -చెన్నై సూపర్ కింగ్స్ కెప్టెన్ మహేంద్రసింగ్ ధోని
Samayam Telugu | Updated:
Apr 5, 2019, 05:59PM IST
గెలిచినా.. చెపాక్ పిచ్‌పై పెదవి విరిచిన ధోని..!
హైలైట్స్
తొలి మ్యాచ్‌లో బెంగళూరుపై గెలిచిన చెన్నై సూపర్ కింగ్స్
మ్యాచ్‌లో మొత్తం నమోదైన పరుగులు 141 మాత్రమే
వికెట్ల పండగ చేసుకున్న స్పిన్నర్లు
పరుగుల కోసం శ్రమించిన ఇరు జట్ల బ్యాట్స్‌మెన్స్
Image Courtesy: BCCI
ఐపీఎల్ 2019 సీజన్ ఆరంభ మ్యాచ్‌ క్రికెట్ అభిమానుల్ని తీవ్రంగా నిరాశపరిచింది. చెపాక్ వేదికగా చెన్నై సూపర్ కింగ్స్‌, రాయల్ ఛాలెంజర్స్ బెంగళూరు జట్ల మధ్య శనివారం రాత్రి ఈ మ్యాచ్ జరగగా.. మొత్తం 141 పరుగులే నమోదయ్యాయి. స్పిన్‌కి పిచ్‌ అతిగా అనుకూలించడంతో ఇరు జట్ల బ్యాట్స్‌మెన్లు పరుగులు చేసేందుకు తీవ్రంగా శ్రమించాల్సి వచ్చింది. ఈ క్రమంలో తొలుత బ్యాటింగ్ చేసిన బెంగళూరు జట్టు 17.1 ఓవర్లలో 70 పరుగులకే ఆలౌటవగా.. లక్ష్యాన్ని 17.4 ఓవర్లలో 71/3తో చెన్నై ఛేదించింది. ఈ మ్యాచ్‌లో చెన్నై గెలిచినప్పటికీ.. పిచ్‌ స్పందించిన తీరుపై ఆ జట్టు కెప్టెన్ మహేంద్రసింగ్ ధోనీ మండిపడ్డాడు.
MS Dhoni ‘ఒక సెకన్’ రివ్యూ.. బిత్తరపోయిన ఫీల్డ్ అంపైర్
‘చెపాక్ పిచ్‌ స్పందించిన తీరుతో ఆశ్చర్యపోయా. చెన్నై టీమ్‌ ఇటీవల ఈ పిచ్‌పైనే ప్రాక్టీస్ మ్యాచ్ కూడా ఆడింది. వాస్తవానికి ఇది భారీ స్కోరు నమోదవ్వాల్సిన మ్యాచ్. కానీ.. పిచ్‌ బాగా నెమ్మదించింది. మంచు కురుస్తున్నా.. బంతి స్పిన్ అయ్యింది. 80, 90, 100 పరుగులు అంటే.. ఐపీఎల్‌లో కచ్చితంగా తక్కువ స్కోర్లే. జట్టులో ప్రొఫెషనల్ స్పిన్నర్లు ఉంటే.. ఇలాంటి పిచ్‌‌లపై బ్యాట్స్‌మెన్‌కి ఇబ్బందులు తప్పవు. టోర్నీలో ఇలాంటి పిచ్‌ల్ని మేము ఆశించడం లేదు’ అని ధోనీ వెల్లడించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.